**Metodika na vypracúvanie**

**Bilancia aktív a pasív a výkaz ziskov a strát**

1. Všeobecná časť
   1. Predmetom hlásenia je predkladanie informácií o aktuálnej finančnej situácii dohliadaného subjektu.
   2. Ak sa jedná o výkaz k poslednému dňu kalendárneho roka, informácia, či ide o predbežné, riadne alebo mimoriadne hlásenie sa uvádza vo výkaze cez príznak v Stave vykázania, kde sa vyberá prvok z technického číselníka OBSERV\_STATUS, ktorý sa nachádza v IS ŠZP, a to konkrétne „Predbežné“ pre predbežné hlásenie, „Bežné“ pre riadne hlásenie a „Definitívne“ pre mimoriadne hlásenie v Príznakoch verzie.
   3. Ak ide o opravnú verziu výkazu, v IS ŠZP sa vo vyjadrení k verzii výkazu uvádza dôvod opravnej verzie.
   4. Vo výkaze sa vypĺňajú všetky položky okrem tých, ktoré sú vyznačené šedou tlačou. Ak je údaj nulový, v príslušnej položke sa uvádza nula. Ak údaj neexistuje, položka sa nevypĺňa.
   5. Údaje vo výkaze sa uvádzajú v jednotkách eur s možnosťou zadať hodnotu s presnosťou na dve desatinné miesta.
2. Osobitná časť
   1. Ak poskytovateľ služieb kryptoaktív svoju individuálnu účtovnú závierku nezostavuje podľa nariadenia Európskeho parlamentu a Rady (ES) č. 1606/2002 z 19. júla 2002 o uplatňovaní medzinárodných účtovných noriem (Ú. v. ES L 243, 11.9.2002; Mimoriadne vydanie Ú. v. EÚ, kap. 13/zv. 029) v platnom znení, údaje sa uvádzajú podľa opatrenia Ministerstva financií Slovenskej republiky z ... (oznámenie č. .../2024 Z. z.) v znení neskorších predpisov.

**Časť A Bilancia aktív a pasív**

* 1. Poskytovateľ služieb kryptoaktív, ktorému bolo udelené povolenie podľa čl. 63 nariadenia MiCA, predkladá údaje v  časti A v plnom rozsahu.

**Časť B Účtovanie kryptoaktív**

* 1. Poskytovateľ služieb kryptoaktív, predkladá údaje v časti B týkajúce sa účtovania jednotlivých druhov kryptoaktív podľa zaradenia do položiek súvahy s pridelením, či sa jedná o stranu aktív alebo pasív, respektíve ako súčasť podsúvahy.
  2. V kolónke označenej **„Typ kryptoaktíva“** sa uvádza prvok, ktorý sa vyberá zo zoskupenia CK066CASP01\_UCT, ktoré sa nachádza v IS ŠZP v časti Metadáta / Zoskupenia.
  3. V kolónke označenej **„Súvaha/podsúvaha“** sa uvádza prvok, ktorý sa vyberá zo zoskupenia CK029CASP01\_UCT, ktoré sa nachádza v IS ŠZP v časti Metadáta / Zoskupenia.
  4. V kolónke označenej **„Položka súvahy/podsúvahy“** sa uvádza prvok, ktorý sa vyberá zo zoskupenia CK065CASP01\_UCT, ktoré sa nachádza v IS ŠZP v časti Metadáta / Zoskupenia.

**Časť C Výkaz ziskov a strát**

* 1. Údaje v časti C sa uvádzajú kumulatívne.

1. Použité skratky

Nariadenie MiCA - nariadenie Európskeho parlamentu a Rady (EÚ) 2023/1114 z 31. mája 2023 o trhoch s kryptoaktívami a o zmene nariadení (EÚ) č. 1093/2010 a (EÚ) č. 1095/2010 a smerníc 2013/36/EÚ a (EÚ) 2019/1937 (Ú. v. EÚ L 150, 9.6.2023)

Č. r. - číslo riadku

IS ŠZP - informačný systém Štatistický zberový portál