**Metodika na vypracúvanie**

**Hlásenie o poskytovateľovi služieb kryptoaktív**

1. Všeobecná časť

1.1 Predmetom hlásenia je predkladanie aktuálnych informácií o poskytovateľovi služieb kryptoaktív, o členoch riadiaceho orgánu, o osobách zodpovedných za jednotlivé oblasti činností dohliadaného subjektu, priamych alebo nepriamych akcionároch a spoločníkoch, ktorí majú kvalifikované podiely v poskytovateľovi služieb kryptoaktív, skupine s úzkymi väzbami podľa čl. 3 ods. 31 nariadenia MiCA, obchodnom modeli, zverených prevádzkových činnostiach tretím osobám podľa článku 73 nariadenia MiCA a o účtoch dohliadaného subjektu vedených vo finančných inštitúciách.

* 1. Ak je údaj nulový, v príslušnej kolónke sa uvádza nula. Ak údaj neexistuje, kolónka sa nevypĺňa.
  2. Ak ide o opravné hlásenie, v IS ŠZP sa vo vyjadrení k verzii výkazu uvádza dôvod opravnej verzie hlásenia.

1. Osobitná časť

2.1 V častiach B, C, D, H a I v kolónke označenej **„ID osoby“** sa uvádza číselná hodnota identifikátora. V častiach B, C, D, H a I v kolónke označenej **„Typ ID“** sa uvádza druh identifikátora osoby, ktorým môže byť rodné číslo, IČO, LEI kód alebo iný identifikátor podľa toho, ktorý identifikátor má osoba pridelený.

**Časť A Základné informácie o poskytovateľovi služieb kryptoaktív**

2.2 V časti A sa vykazujú základné informácie o poskytovateľovi služieb kryptoaktív. V položke **„Webové sídlo prevádzkované poskytovateľom služieb kryptoaktív“** sa uvádza webové sídlo poskytovateľa služieb kryptoaktív, na ktorom zverejňuje informácie podľa nariadenia MiCA. V prípade, že poskytovateľ služieb kryptoaktív prevádzkuje viac webových sídiel, v položke sa vykáže zoznam jednotlivých sídiel s čiarkou ako oddeľovačom jednotlivých sídiel. Následne v položke **„Dátum od kedy je webové sídlo prevádzkované poskytovateľom služieb kryptoaktív“**  sa uvádza zoznam dátumov s čiarkou ako oddeľovačom jednotlivých dátumov, pričom dátumy sú zoradené v súlade s poradím jednotlivých webových sídiel vykázaných v predchádzajúcej položke.

2.3 **„Priemer denného počtu aktívnych používateľov služieb kryptoaktív v EÚ za kalendárny rok“** sa vypočíta ako priemer denného počtu aktívnych používateľov v Európskej únii za kalendárny rok.

**Časť B Informácie o členoch riadiaceho orgánu**

2.4 V časti B sa vykazujú údaje o členoch riadiaceho orgánu. V kolónke **„Typ ID“** sa uvádza kód typu ID zo zoskupenia CK177CASP06, ktoré sa nachádza v IS ŠZP v časti Metadáta / Zoskupenia.

2.5 V kolónke **„Funkcia v riadiacom orgáne“** sa uvádza kód pre funkciu zo zoskupenia CK074CASP06\_RO, ktoré sa nachádza v IS ŠZP v časti Metadáta / Zoskupenia.

2.6 **„Dátum predpokladaného posledného dňa funkčného obdobia“** sa ponechá prázdny v prípade, že funkčné obdobie je neohraničené.

**Časť C Informácie o zodpovedných osobách**

2.7 V časti C sa vykazujú údaje o osobách zodpovedných za jednotlivé oblasti činností dohliadaného subjektu, ako napr. za výkon vnútornej kontroly, za oblasť AML, riadenie IT.

2.8 V kolónke **„Typ ID“** sa uvádza kód typu ID zo zoskupenia CK177CASP06, ktoré sa nachádza v IS ŠZP v časti Metadáta / Zoskupenia.

2.9 V kolónke **„Funkcia“** sa uvádza kód pre funkciu zo zoskupenia CK074CASP06\_ZO, ktoré sa nachádza v IS ŠZP v časti Metadáta / Zoskupenia.

**Časť D Totožnosť všetkých priamych alebo nepriamych akcionárov a spoločníkov, ktorí majú kvalifikované podiely v poskytovateľovi služieb kryptoaktív, a sumy týchto podielov**

2.10 V časti D sa uvádza totožnosť všetkých priamych alebo nepriamych akcionárov a spoločníkov, ktorí majú kvalifikované podiely v poskytovateľovi služieb kryptoaktív, a sumy týchto podielov v percentách (bez znaku %) na základnom imaní a hlasovacích právach.

2.11 V kolónke **„Typ ID“** sa uvádza kód typu ID zo zoskupenia CK177CASP06\_KP, ktoré sa nachádza v IS ŠZP v časti Metadáta / Zoskupenia.

2.12 V kolónke **„Typ podielu“** sa uvádza kód typu ID zo zoskupenia CK090CASP06\_KP, ktoré sa nachádza v IS ŠZP v časti Metadáta / Zoskupenia.

2.13 V kolónke **„Podiel na základnom imaní alebo na hlasovacích právach“** sa uvádza kód zo zoskupenia CK065CASP06\_KP, ktoré sa nachádza v IS ŠZP v časti Metadáta / Zoskupenia.

**Časť E Skupina s úzkymi väzbami podľa čl. 3 ods. 31 MiCA**

2.14 V časti E sa uvádza znázornenie skupiny s úzkymi väzbami podľa článku 3 odsek 31 nariadenia MiCA vo forme ľubovoľnej prílohy.

**Časť F Informácie o obchodnom modeli spoločnosti**

2.15 V časti F sa uvádza opis obchodného modelu a vykazuje sa počet uzatvorených zmlúv podľa spôsobu uzatvorenia (online alebo fyzicky na obchodnom mieste) a typu zmluvy (jednorazová alebo rámcová) pre jednotlivé služby kryptoaktív a iné aktivity a činnosti.

2.16 V kolónke **„Typ služby / obchodnej činnosti“** sa uvádza typ služby zo zoskupenia CK079CASP06\_OM, ktoré sa nachádza v IS ŠZP v časti Metadáta / Zoskupenia.

2.17 V kolónke **„Dátum“** sa uvádza dátum začatia poskytovania služby, resp. činnosti.

2.18 V prípade, že sa riadok netýka služieb kryptoaktív ani iných činností v súvislosti s kryptoaktívami, nie je potrebné vypĺňať údaje v stĺpcoch 4 až 7 pre tento riadok.

**Časť G Informácie o externe vykonávaných činnostiach alebo službách**

2.19 V časti G sa vykazujú informácie o externe vykonávaných činnostiach alebo službách a údaje o tretích stranách vykonávajúcich úlohy externe zabezpečované v súlade s článkom 73 nariadenia MiCA a podrobné údaje o externe zabezpečovaných úlohách.

2.20 V kolónke **„Typ ID“** sa uvádza kód typu ID zo zoskupenia CK177CASP06\_EXT, ktoré sa nachádza v IS ŠZP v časti Metadáta / Zoskupenia.

2.21 V kolónke **„Zverená činnosť alebo služba“** sa uvádza kód zo zoskupenia CK139CASP06\_EXT, ktoré sa nachádza v IS ŠZP v časti Metadáta / Zoskupenia.

2.22 V kolónke **„Patrí osoba, ktorej je zverená činnosť alebo služba do skupiny s úzkymi väzbami?“** sa uvádza odpoveď „Áno“ alebo „Nie“, ktorá sa vyberá zo zoskupenia CK001Z02, ktoré sa nachádza v IS ŠZP v časti Metadáta / Zoskupenia.

**Časť H Identifikačné údaje osôb**

2.23 V časti H sa vykazujú identifikačné údaje osôb vykázaných v predchádzajúcich častiach hlásenia (časť B, C, D) a časti I.

2.24 V kolónke **„Typ ID“** sa uvádza kód typu ID zo zoskupenia CK177CASP06\_ID, ktoré sa nachádza v IS ŠZP v časti Metadáta / Zoskupenia.

2.25 V prípade zodpovedných osôb vykazovaných v časti C sa nevypĺňajú nasledovné identifikačné údaje: Ulica, Číslo, PSČ, Mesto.

2.26 V prípade priamych alebo nepriamych akcionárov a spoločníkov vykazovaných v časti D sa nevypĺňajú nasledovné identifikačné údaje: E-mailová adresa a telefónne číslo.

2.27 V kolónke **„Krajina“** sa uvádza kód pre krajinu zo zoskupenia KRAJINY, ktoré sa nachádza v IS ŠZP v časti Metadáta / Zoskupenia.

**Časť I Informácie o účtoch**

2.28 V časti I sa vykazujú údaje o účtoch poskytovateľa služieb kryptoaktív. V kolónke **„Typ ID“** sa uvádza kód typu ID zo zoskupenia CK177CASP06\_UCTY, ktoré sa nachádza v IS ŠZP v časti Metadáta / Zoskupenia.

2.29 V kolónke **„Mena účtu“** sa uvádza kód meny, v ktorej je účet vedený a vyberá sa zo zoskupenia MENY, ktoré sa nachádza v IS ŠZP v časti Metadáta / Zoskupenia.

2.30 Rozlišuje sa účet s finančnými prostriedkami používateľa služieb kryptoaktív a účet s finančnými prostriedkami klientov poskytovateľa služieb kryptoaktív. V kolónke **„Účel používania účtu“** sa uvádza kód zo zoskupenia CK066CASP06\_U, ktoré sa nachádza v IS ŠZP v časti Metadáta / Zoskupenia.

1. Použité skratky

Nariadenie MiCA - nariadenie Európskeho parlamentu a Rady (EÚ) 2023/1114 z 31. mája 2023 o trhoch s kryptoaktívami a o zmene nariadení (EÚ) č. 1093/2010 a (EÚ) č. 1095/2010 a smerníc 2013/36/EÚ a (EÚ) 2019/1937 (Ú. v. EÚ L 150, 9.6.2023)

AML - Anti-Money Laundering - ochrana pred legalizáciou príjmov z trestnej činnosti

IBAN - International Bank Account Number - medzinárodné bankové číslo účtu

IČO - identifikačné číslo organizácie

Č. r. - číslo riadku

ID - identifikátor

IS ŠZP - informačný systém Štatistický zberový portál

IT - informačné technológie

LEI - Legal Entity Identifier, 20 miestny alfanumerický medzinárodný identifikátor právnickej osoby vydaný v súlade s medzinárodnou normou ISO 17442