**Metodika na vypracúvanie**

**Hlásenie o službách kryptoaktív a poplatkoch**

1. Všeobecná časť
   1. Predmetom hlásenia je predkladanie informácií o službách kryptoaktív bližšie špecifikovaných v nariadení MiCA, o poplatkoch účtovaných klientom súvisiacich s týmito službami, o držbe finančných prostriedkov klientov a poskytovateľa služieb kryptoaktív iných, než sú tokeny elektronických peňazí, o kryptoaktívach klientov daných do držby tretej strane a transakciách s kryptoaktívami a o správe privátnych kľúčov peňaženiek, na ktorých sa nachádzajú kryptoaktíva klientov.
   2. Predmetom hlásenia sú kryptoaktíva, na ktoré sa vzťahuje nariadenie MiCA (v hlásení sa teda údaje napríklad pre jedinečné a nezastupiteľných kryptoaktíva nehlásia).
   3. Ak je údaj nulový, v príslušnej položke sa uvádza nula. Ak údaj neexistuje, položka sa nevypĺňa. Vypĺňajú sa položky okrem tých, ktoré sú vyznačené sivou farbou.
   4. Sledovaným obdobím sa rozumie príslušný kalendárny štvrťrok, t. j. štvrťrok predchádzajúci dňu, ku ktorému je toto hlásenie vypracované.
   5. Ak ide o opravné hlásenie, v IS ŠZP sa vo vyjadrení k verzii výkazu uvádza dôvod opravnej verzie hlásenia.
2. Osobitná časť

**Časť A Služby kryptoaktív**

2.1 V časti A sa vykazujú základné informácie o službách poskytovateľa služieb kryptoaktív. Údaje jednotlivých riadkov prvej tabuľky sa uvádzajú podľa toho, akých klientov sa týkajú, klienti sa delia na rezidentov a nerezidentov a tieto skupiny sú ďalej rozdelené na fyzickú osobu, fyzickú osobu – podnikateľ, poskytovateľa služieb kryptoaktív a inú právnickú osobu. Poskytovateľ služieb zmenárne a/alebo peňaženky virtuálnej meny sa nepovažuje za poskytovateľa služieb kryptoaktív (do tejto kategórie sa nezahŕňa ani zahraničný VASP).

2.2 Pri transakciách, príkazoch, prevodoch, výmenách, obchodoch sa uvádza objem bez poplatkov. Hodnota objemu jednotlivej transakcie, príkazu, prevodu, výmeny, či obchodu sa prepočítava na eurá podľa kurzu (ceny) kryptoaktív platnému v čase vykonania transakcie, príkazu, prevodu, výmeny či obchodu.

2.3 Údaje v riadkoch 1 až 4 sa týkajú služby prijímanie a postupovanie príkazov týkajúcich sa kryptoaktív v mene klientov. V riadku 1 **„Počet klientov“** sa uvádza počet klientov, ktorým bola poskytnutá služba v sledovanom období.

2.4 V riadku 2 **„Počet prijatých a postúpených príkazov“** sa uvádza počet prijatých a postúpených príkazov týkajúcich sa kryptoaktív v mene klientov v sledovanom období.

2.5 V riadku 3 **„Objem v EUR prijatých a postúpených príkazov“** sa uvádza celková suma prijatých a postúpených príkazov týkajúcich sa kryptoaktív v mene klientov v sledovanom období, prepočítaná na euro. V prípade, že príkaz nebol ešte zrealizovaný, objem v EUR bude vypočítaný ako hodnota príkazu zo strany klienta prepočítaná na euro ku dňu, ku ktorému je toto hlásenie.

2.6 V riadku 4 **„Počet nepostúpených príkazov“** sa uvádza počet prijatých a nepostúpených príkazov týkajúcich sa kryptoaktív v mene klientov ku dňu hlásenia (vrátene tých príkazov, ktoré boli prijaté v minulých obdobiach).

2.7 Údaje v riadkoch 5 až 9 sa týkajú služby vykonávanie príkazov týkajúcich sa kryptoaktív v mene klientov. V riadku 5 **„Počet klientov“** sa uvádza počet klientov, ktorým bola poskytnutá služba v sledovanom období.

2.8 V riadku 6 **„Počet vykonaných príkazov na obch. platforme“** sa uvádza počet vykonaných príkazov týkajúcich sa kryptoaktív v mene klientov na obchodnej platforme v sledovanom období.

2.9 V riadku 7 **„Počet vykonaných príkazov mimo obch. platformy“** sa uvádza počet vykonaných príkazov týkajúcich sa kryptoaktív v mene klientov mimo obchodnej platformy v sledovanom období.

2.10 V riadku 8 **„Objem v EUR na obch. platforme“** sa uvádza celková suma vykonaných príkazov týkajúcich sa kryptoaktív v mene klientov na obchodnej platforme v sledovanom období, prepočítaná na euro.

2.11 V riadku 9 **„Objem v EUR mimo obch. platformy“** sa uvádza celková suma vykonaných príkazov týkajúcich sa kryptoaktív v mene klientov mimo obchodnej platformy v sledovanom období, prepočítaná na euro.

2.12 Údaje v riadkoch 10 až 12 sa týkajú služby výmena kryptoaktív za finančné prostriedky. V riadku 10 **„Počet klientov“** sa uvádza počet klientov, ktorým bola poskytnutá služba v sledovanom období.

2.13 V riadku 11 **„Počet výmen“** sa uvádza počet výmen kryptoaktív za finančné prostriedky s klientami v sledovanom období.

2.14 V riadku 12 **„Objem v EUR“** sa uvádza celková suma výmen kryptoaktív za finančné prostriedky s klientami v sledovanom období, prepočítaná na euro.

2.15 Údaje v riadkoch 13 až 15 sa týkajú služby výmena kryptoaktív za iné kryptoaktíva. V riadku 13 **„Počet klientov“** sa uvádza počet klientov, ktorým bola poskytnutá služba v sledovanom období.

2.16 V riadku 14 **„Počet výmen“** sa uvádza počet výmen kryptoaktív za iné kryptoaktíva s klientami v sledovanom období.

2.17 V riadku 15 **„Objem v EUR“** sa uvádza celková suma výmen kryptoaktív za iné kryptoaktíva s klientami v sledovanom období, prepočítaná na euro.

2.18 Údaje v riadkoch 16 až 23 sa týkajú služby poskytovanie riadenia portfólia kryptoaktív. V riadku 16 **„Počet klientov“** sa uvádza počet klientov využívajúcich túto službu ku dňu hlásenia.

2.19 V riadkoch 17 až 23 sa uvádza celková suma spravovaného majetku rozdelená podľa konkrétneho typu spravovaného majetku v rámci služby poskytovanie riadenia portfólia kryptoaktív ku dňu hlásenia, prepočítaná na euro. V riadku 19 **„Iné kryptoaktíva“** sa uvádzajú hodnoty kryptoaktív iných ako tokenov elektronických peňazí a tokenov naviazaných na aktíva, na ktoré sa vzťahuje nariadenie MiCA.

2.20 Údaje v riadkoch 24 až 26 sa týkajú služby poskytovanie služieb prevodu kryptoaktív v mene klientov. V riadku 24 **„Počet klientov“** sa uvádza počet klientov využívajúcich túto službu ku dňu hlásenia.

2.21 V riadku 25 **„Počet prevodov“** sa uvádza počet prevodov kryptoaktív v mene klientov v sledovanom období.

2.22 V riadku 26 **„Objem v EUR“** sa uvádza celková suma prevodov kryptoaktív v mene klientov v sledovanom období, prepočítaná na euro.

2.23 Údaje v riadku 27 sa týkajú služby poskytovanie poradenstva v oblasti kryptoaktív. V riadku 27 **„Počet klientov“** sa uvádza počet klientov, ktorým bola poskytnutá služba v sledovanom období.

2.24 Údaje v riadkoch 28 až 35 sa týkajú služby poskytovanie úschovy a správa kryptoaktív v mene klientov. V riadku 28 **„Počet klientov“** sa uvádza počet klientov, ktorí využívajú/li túto službu v sledovanom období.

2.25 V riadku 29 **„Objem v EUR v hot peňaženkách“** sa uvádza celková suma kryptoaktív klientov, ktoré sú v úschove a správe poskytovateľa služieb kryptoaktív v hot peňaženkách ku dňu hlásenia, prepočítaná na euro. V riadku 30 **„Objem v EUR v cold peňaženkách“** sa uvádza celková suma kryptoaktív klientov, ktoré sú v úschove a správe poskytovateľa služieb kryptoaktív v cold peňaženkách ku dňu hlásenia, prepočítaná na euro.

2.26 V riadkoch 31 až 33 je celková suma kryptoaktív klientov, ktoré sú v úschove a správe poskytovateľa služieb kryptoaktív, rozdelená do jednotlivých riadkov podľa typov kryptoaktív. V riadku 33 **„Iné kryptoaktíva“** sa uvádzajú hodnoty kryptoaktív iných ako tokenov elektronických peňazí a tokenov naviazaných na aktíva, na ktoré sa vzťahuje nariadenie MiCA.

2.27 Údaje v riadkoch 36 až 39 sa týkajú služby prevádzkovanie obchodnej platformy pre kryptoaktíva. V riadku 36 **„Počet klientov, ktorých aktíva poskytovateľ služieb kryptoaktív neobchodoval párovaním na vlastný účet “** sa uvádza počet klientov, ktorí využívajú/li obchodnú platformu pre kryptoaktíva v sledovanom období, ale ich aktíva poskytovateľ služieb kryptoaktív neobchodoval párovaním na vlastný účet.

2.28 V riadku 37 **„Počet klientov, ktorých aktíva poskytovateľ služieb kryptoaktív obchodoval párovaním na vlastný účet “** sa uvádza počet klientov, ktorí využívajú/li obchodnú platformu pre kryptoaktíva v sledovanom období, ale ich aktíva (aspoň niektoré) poskytovateľ služieb kryptoaktív obchodoval párovaním na vlastný účet.

2.29 V riadku 38 **„Hodnota obchodov klientov, ktoré poskytovateľ služieb kryptoaktív neobchodoval párovaním na vlastný účet“** sa uvádza celkový objem hodnoty obchodov na obchodnej platforme pre kryptoaktíva v sledovanom období, ktoré neboli obchodované párovaním na vlastný účet, prepočítaná na euro.

2.30 V riadku 39 **„Hodnota obchodov klientov, ktoré poskytovateľ služieb kryptoaktív obchodoval párovaním na vlastný účet“** sa uvádza celkový objem hodnoty obchodov na obchodnej platforme pre kryptoaktíva v sledovanom období, ktoré boli obchodované párovaním na vlastný účet, prepočítaná na euro.

**Časť B Umiestňovanie kryptoaktív v sledovanom období**

2.31 V časti B sa uvádza počet a objem umiestnených kryptoaktív v sledovanom období rozdelený podľa typu kryptoaktív. V kolónke **„Počet rôznych kryptoaktív umiestnených v sledovanom období“** sa vykazuje počet kusov rôznych umiestnených kryptoaktív (napríklad, ak boli umiestnené dve kryptoaktíva počas kvartálu, a to USD\_A v počte tokenov 1 000, USD\_ B v počte tokenov 2 000, v položke bude 2).

**Časť C Informácie o zmluvách klientov**

2.32 V časti C sa uvádzajú informácie o zmluvách klientov. V riadku 1 **„Počet klientov, ktorí majú viac ako jeden účet“** sa uvádza počet klientov, ktorí vystupujú pred poskytovateľom služieb ako viaceré osobitné entity.

**Časť D Držba klientských finančných prostriedkov iných, než sú tokeny elektronických peňazí - FIAT meny**

2.33 V časti D sa vykazujú celkové hodnoty finančných prostriedkov klientov iných, než sú tokeny elektronických peňazí, rozdelené podľa meny, typu klientov (napr. fyzická osoba, fyzická osoba – podnikateľ, poskytovateľ služieb kryptoaktív) a poskytovateľa platobných služieb, kde sú tieto finančné prostriedky uložené.

2.34 Nakoľko v jednom poskytovateľovi platobných služieb môžu byť vedené FIAT meny pre rôzne typy klientov v rôznych menách, je možné vyplniť akékoľvek potrebné množstvo riadkov, pričom kombinácia stĺpcov 1, 2 a 4, 5 musí byť jedinečná v rámci tejto časti.

2.35 V stĺpci 2 **„Typ ID poskytovateľa platobných služieb“** sa uvádza typ ID poskytovateľa platobných služieb, ktorý sa vyberá zo zoskupenia CK177CASP03\_FIAT, ktoré sa nachádza v IS ŠZP v časti Metadáta / Zoskupenia.

2.36 V stĺpci 4 **„Typ klienta“** sa uvádza typ klienta, ktorý sa vyberá zo zoskupenia CK033CASP03FIAT, ktoré sa nachádza v IS ŠZP v časti Metadáta / Zoskupenia, ako napr.: fyzická osoba, fyzická osoba – podnikateľ.

2.37 V stĺpci 5 **„Mena D“** sa uvádza kód denominovanej meny, v ktorej je bežný účet vedený. Kód meny sa vyberá zo zoskupenia MENY, ktoré sa nachádza v IS ŠZP v časti Metadáta / Zoskupenia, napr. EUR, CZK, HUF.

**Časť E Držba finančných prostriedkov iných, než sú tokeny elektronických peňazí - FIAT meny - prostriedky vykazujúceho subjektu**

2.38 V časti E sa vykazujú celkové hodnoty finančných prostriedkov vykazujúceho subjektu iných, než sú tokeny elektronických peňazí, rozdelené podľa poskytovateľa platobných služieb, kde sú tieto finančné prostriedky uložené a meny. Je možné vyplniť akékoľvek potrebné množstvo riadkov, pričom kombinácia stĺpcov 1, 2 a 4 musí byť jedinečná v rámci tejto časti.

2.39 V stĺpci 2 **„Typ ID poskytovateľa platobných služieb“** sa uvádza typ ID poskytovateľa platobných služieb, ktorý sa vyberá zo zoskupenia CK177CASP03\_FIAT, ktoré sa nachádza v IS ŠZP v časti Metadáta / Zoskupenia.

2.40 V stĺpci 4 **„Mena D“** sa uvádza kód denominovanej meny, v ktorej je bežný účet vedený. Kód meny sa vyberá zo zoskupenia MENY, ktoré sa nachádza v IS ŠZP v časti Metadáta / Zoskupenia, napr. EUR, CZK, HUF.

**Časť F Transakcie s kryptoaktívami za sledované obdobie (prijaté alebo odoslané)**

2.41 V časti F sa vykazujú informácie o transakciách s kryptoaktívami klientov a poskytovateľa služieb kryptoaktív za sledované obdobie (vrátane tých, čo boli zaslané poskytovateľovi služieb kryptoaktív do peňaženiek). Transakciou sa myslí akákoľvek zmena fyzickej alebo právnickej osoby oprávnenej na kryptoaktíva v dôsledku prevodu kryptoaktíva z jednej adresy distribuovanej databázy transakcií na inú, zahŕňa transakcie, ktoré sú vyrovnané, či už sú vyrovnané v distribuovanej databáze transakcií alebo mimo distribuovanej databázy transakcií a vrátane transakcií medzi klientmi toho istého poskytovateľa služieb kryptoaktív. V prípade výmeny kryptoaktív za iné kryptoaktíva sa spravidla jedná o dve transakcie, v prípade výmeny kryptoaktív za finančné prostriedky o jednu transakciu. V prípade, že na splnenie príkazu klienta v súvislosti s kryptoaktívami, je potrebné, aby poskytovateľ služieb kryptoaktív vykonal ďalšie interné prevody, napríklad so smart contraktmi, nebudú tieto interné prevody považované za transakcie.

2.42 V riadku 1 **„Spôsob, akým spoločnosť prijíma vklady kryptoaktív od klientov“** sa uvádza, akým spôsobom poskytovateľ služieb kryptoaktív prijíma vklady klientov v podobe kryptoaktív, či akceptuje aj samohosťované peňaženky, či ponúka len úschovu a správu kryptoaktív, prípadne oboje, alebo sa jedná o inú alternatívu. Uvádza sa kód zo zoskupenia CK237CASP03\_TRA, ktorý sa nachádza v IS ŠZP v časti Metadáta / Zoskupenia.

2.43 V riadkoch 4, 5 a 6 sa pojmom neznáma adresa myslí adresa, ktorej poskytovateľ služieb kryptoaktív nevie s dostatočnou mierou určitosti priradiť vlastníka.

2.44 V riadku 10 sa vysokorizikovými krajinami myslia krajiny, ktoré sú na zozname vysokorizikových krajín podľa Delegovaného nariadenia (EÚ) 2016/1675 zo 14. júla 2016, ktorým sa smernica EÚ 2015/849 dopĺňa o identifikáciu vysokorizikových tretích krajín so strategickými nedostatkami.

**Časť G Poplatky účtované klientom**

2.45 V časti G sa vykazujú poplatky poskytovateľa služieb kryptoaktív, ktoré boli účtované klientom v súvislosti so službami kryptoaktív v sledovanom období.

2.46 Údaje jednotlivých riadkov tabuľky sa uvádzajú podľa toho, akých klientov sa týkajú, klienti sa delia na fyzickú osobu, fyzickú osobu – podnikateľ, poskytovateľa služieb kryptoaktív a inú právnickú osobu.

**Časť H Správa privátnych kľúčov peňaženiek, na ktorých sa nachádzajú kryptoaktíva klientov**

2.47 V tejto časti výkazu sa uvádzajú údaje rozdelené pre jednotlivé typy klientov, a to fyzická osoba, fyzická osoba – podnikateľ, poskytovateľ služieb kryptoaktív a právnická osoba – iná.

2.48 V riadku 1 označenom **„Poskytovateľ služieb kryptoaktív vie vykonať transakciu s kryptoaktívami samostatne: Počet klientov“** sa uvádza počet klientov patriacich do konkrétnej skupiny klientov v stĺpcoch, ktorých prostriedky prístupu ku kryptoaktívam napríklad vo forme súkromných kryptografických kľúčov peňaženiek kontroluje poskytovateľ služieb kryptoaktív, či už sám alebo/alebo aj prostredníctvom tretej strany, a vie vykonať transakcie s kryptoaktívami bez toho, aby sa klient na tejto činnosti podieľal. V prípade, že by poskytovateľ služieb kryptoaktív by mohol sám obnoviť kryptografické kľúče peňaženky a vedel vykonať transakcie s kryptoaktívami bez toho, aby sa klient na tejto činnosti podieľal, je vhodné počty klientov s takýmito peňaženkami vykázať v tomto riadku.

2.49 V riadku 2 označenom **„Poskytovateľ služieb kryptoaktív vie vykonať transakciu s kryptoaktívami samostatne: Hodnota držaných kryptoaktív“** sa uvádza hodnota kryptoaktív, patriacich konkrétnej skupine klientov v stĺpcoch, držaných na peňaženkách pre klientov, ktorých počet bol uvedený v predchádzajúcom riadku, v eurách ku dátumu hlásenia.

2.50 V riadku 3 **„Poskytovateľ služieb kryptoaktív vie vykonať transakciu s kryptoaktívami len spolu s klientom (multisig): Počet klientov“** sa uvádza počet klientov patriacich do konkrétnej skupiny klientov v stĺpcoch, ktorých prostriedky prístupu ku kryptoaktívam vo forme súkromných kryptografických kľúčov peňaženiek kontroluje poskytovateľ služieb kryptoaktív spolu s klientom, a teda nie je možné, aby poskytovateľ služieb kryptoaktív vykonával transakcie s kryptoaktívami bez ich odsúhlasenia klientom, ktorý ich vlastní.

2.51 V riadku 4 označenom **„Poskytovateľ služieb kryptoaktív vie vykonať transakciu s kryptoaktívami len spolu s klientom (multisig): Hodnota držaných kryptoaktív“** sa uvádza celková hodnota kryptoaktív, patriacich konkrétnej skupine klientov v stĺpcoch, držaných na peňaženkách pre klientov, ktorých počet bol uvedený v predchádzajúcom riadku, v eurách ku dátumu hlásenia.

**Časť I Management privátnych kľúčov**

2.52 V tejto časti výkazu sa uvádzajú údaje týkajúce sa managementu kontroly prostriedkov prístupu ku kryptoaktívam vo forme súkromných kryptografických kľúčov peňaženiek.

2.53 V riadku označenom **„Ako sú chránené kryptoaktíva klientov a privátne kľúče peňaženiek klientov?“** sa podrobnejšie popisuje, akým spôsobom sú chránené privátne kľúče peňaženiek klientov, ale napríklad aj či je povinnosť mať multisig a podrobnosti takéhoto typu podpisovania, v závislosti od akých hodnôt transakcií môže kto podpisovať, atď.

2.54 V riadku označenom **„Ako sú chránené kryptoaktíva a privátne kľúče peňaženiek poskytovateľa služieb kryptoaktív?“** sa podrobnejšie popisuje, akým spôsobom sú chránené privátne kľúče peňaženiek poskytovateľa služieb kryptoaktív, ale napríklad aj či je povinnosť mať multisig a podrobnosti takéhoto typu podpisovania, v závislosti od akých hodnôt transakcií môže kto podpisovať, atď.

**Časť J Opis zabezpečenia kryptoaktív a privátnych kľúčov peňaženiek**

2.55 V rámci tejto časti je možné dodať ľubovoľnú prílohu, ktorej obsahom je opis zabezpečenia kryptoaktív a privátnych kľúčov peňaženiek.

1. Použité skratky

Nariadenie MiCA - nariadenie Európskeho parlamentu a Rady (EÚ) 2023/1114 z 31. mája 2023 o trhoch s kryptoaktívami a o zmene nariadení (EÚ) č. 1093/2010 a (EÚ) č. 1095/2010 a smerníc 2013/36/EÚ a (EÚ) 2019/1937 (Ú. v. EÚ L 150, 9.6.2023)

AML - Anti-Money Laundering - ochrana pred legalizáciou príjmov z trestnej činnosti

CASP - crypto-asset service provider - poskytovateľ služieb kryptoaktív

VASP - virtual asset service provider - poskytovateľ služieb zmenárne a/alebo peňaženky virtuálnej meny (na Slovensku)

Multisig - multi-signature – viacero podpisov

Č. r. - číslo riadku

IČO - identifikačné číslo organizácie

IS ŠZP - informačný systém Štatistický zberový portál