Metodika na vypracúvanie

Hlásenie o vlastných zdrojoch a prudenciálnych požiadavkách

1. Všeobecná časť

1.1 Predmetom hlásenia je predkladanie informácií o vlastných zdrojoch a prudenciálnych požiadavkách poskytovateľa služieb kryptoaktív podľa článku 67 nariadenia MiCA.

* 1. Ak sa jedná o výkaz k poslednému dňu kalendárneho roka, informácia, či ide o predbežné, riadne alebo mimoriadne hlásenie sa uvádza vo výkaze cez príznak v Stave vykázania, kde sa vyberá prvok z technického číselníka OBSERV\_STATUS, ktorý sa nachádza v IS ŠZP, a to konkrétne „Predbežné“ pre predbežné hlásenie, „Bežné“ pre riadne hlásenie a „Definitívne“ pre mimoriadne hlásenie v Príznakoch verzie.
  2. Ak ide o opravnú verziu výkazu, v IS ŠZP sa vo vyjadrení k verzii výkazu uvádza dôvod opravnej verzie.
  3. Ak je údaj nulový, v príslušnej kolónke sa uvádza nula. Ak údaj neexistuje, kolónka sa nevypĺňa.
  4. Údaje vo výkaze sa uvádzajú v jednotkách eur s možnosťou zadať hodnotu s presnosťou na dve desatinné miesta.

1. Osobitná časť

2.1 V hlásení sa vykazujú údaje podľa nariadenia MiCA; na časť A sa vzťahuje aj nariadenie Komisie (EÚ) č. 2021/451 zo 17. decembra 2020, ktorým sa stanovujú vykonávacie technické predpisy na uplatňovanie nariadenia Európskeho parlamentu a Rady (EÚ) č. 575/2013, pokiaľ ide o vykazovanie inštitúciami na účely dohľadu, a ktorým sa zrušuje vykonávacie nariadenie (EÚ) č. 680/2014 (Ú. v. EÚ L 97, 19.3.2021) v platnom znení.

2.2 V časti A v položke označenej **„Nerozdelené zisky“** sa vykazujú zisky a straty prenesené po použití konečného zisku alebo straty v súlade s uplatniteľným účtovným rámcom.

2.3 Ak poskytovateľ služieb kryptoaktív svoju individuálnu účtovnú závierku zostavuje podľa nariadenia Európskeho parlamentu a Rady (ES) č. 1606/2002 z 19. júla 2002 o uplatňovaní medzinárodných účtovných noriem (Ú. v. ES L 243, 11.9.2002; Mimoriadne vydanie Ú. v. EÚ, kap. 13/zv. 029) v platnom znení, v časti A v kolónke označenej **„Akumulovaný iný komplexný účtovný výsledok“** sa vykazuje údaj podľa čl. 4 ods. 1 bodu 100 nariadenia Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (Ú. v. EÚ L 176, 27.6.2013) v platnom znení. Ak poskytovateľ služieb kryptoaktív svoju individuálnu účtovnú závierku zostavuje podľa opatrenia Ministerstva financií Slovenskej republiky z ...(oznámenie č. .../2024 Z. z.) v znení neskorších predpisov, táto kolónka sa nevypĺňa.

2.4 V časti A v položke označenej **„Ostatné nehmotné aktíva“** sa vykazujú nehmotné aktíva podľa uplatniteľného účtovného štandardu bez goodwillu. Hodnota vykazovaná v tomto riadku zodpovedá hodnote vykázanej v súvahe pre iné nehmotné aktíva než goodwill.

2.5 Údaje v časti A v riadkoch 17 až 19 sa vykazujú v súlade s článkom 67 ods. 3 nariadenia MiCA. V položke označenej **„Fixné režijné náklady za predchádzajúci rok“** poskytovatelia služieb kryptoaktív, ktorí nevykonávali činnosť počas jedného roka odo dňa, keď začali poskytovať služby, vykazujú predpokladané fixné režijné náklady zahrnuté do svojich prognóz na prvých 12 mesiacov poskytovania služieb, ktoré predložili spolu so žiadosťou o udelenie povolenia.

2.6 V časti A v riadku 18 sa uvádza odpoveď „Áno“ alebo „Nie“, ktorá sa vyberá zo zoskupenia CK001Z02, ktoré sa nachádza v IS ŠZP v časti Metadáta / Zoskupenia.

2.7 Údaje v časti B sa uvádzajú, ak prudenciálne záruky uvedené v článku 67 odsek 1 nariadenia MiCA majú formu alebo sú kombináciou poistnej zmluvy alebo porovnateľnej záruky podľa článku 67 odsek 4 písmeno b) nariadenia MiCA.

2.8 V časti B v kolónke označenej **„Typ ID“** sa uvádza typ ID poskytovateľa zmluvy alebo porovnateľnej záruky, ktorý sa vyberá zo zoskupenia CK177KRY\_PZ, ktoré sa nachádza v IS ŠZP v časti Metadáta / Zoskupenia.

2.9 V časti B v kolónke označenej **„Typ zabezpečenia“** sa uvádza prvok zo zoskupenia CK065KRY\_PZ, ktoré sa nachádza v IS ŠZP v časti Metadáta / Zoskupenia.

2.10 Časť **„Priložené dokumenty“** umožňuje priložiť dokument vo viacerých formátoch, napríklad pdf, doc, jpg. Údaje v tejto časti sa uvádzajú, ak poskytovateľ služieb kryptoaktív navyšuje vlastné imanie, zasiela potvrdenie o poistení alebo poistnú zmluvu, informáciu o vypovedaní poistnej zmulvy, nové poistenie alebo poistnú zmluvu, porovnateľnú záruku alebo vypovedanie poistnej zmluvy/porovnateľnej záruky. Názov priloženého dokumentu bude začínať podľa udalosti, ku ktorej sa viaže, a to „Pôvod finančných prostriedkov“, „Potvrdenie\_o\_poistení“, „Poistná\_zmluva“, „Potvrdenie\_o\_porovnateľnej\_záruke“, „Porovnateľná\_záruka“, „Vypovedanie“.

1. Použité skratky

Nariadenie MiCA - nariadenie Európskeho parlamentu a Rady (EÚ) 2023/1114 z 31. mája 2023 o trhoch s kryptoaktívami a o zmene nariadení (EÚ) č. 1093/2010 a (EÚ) č. 1095/2010 a smerníc 2013/36/EÚ a (EÚ) 2019/1937 (Ú. v. EÚ L 150, 9.6.2023)

Č. r. - číslo riadku

CET - vlastný kapitál Tier 1

AT1 - dodatočný kapitál Tier 1

IS ŠZP - informačný systém Štatistický zberový portál