**Metodika na vypracúvanie**

**Hlásenie poskytovateľa služieb kryptoaktív o AML/CFT**

1. Všeobecná časť

1.1 Predmetom hlásenia je predkladanie informácií o počte a povahe klientov, počte neobvyklých obchodných operácií, posudzovaných obchodov a určitých zamestnancov podľa zákona č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov v znení neskorších predpisov (ďalej len „AML zákon“).

1.2 Hlásenie vypracúva poskytovateľ služieb kryptoaktív polročne.

1.3 Ak je údaj nulový, v príslušnej kolónke sa uvádza nula.

1.4 Ak ide o opravnú verziu výkazu, v IS ŠZP sa vo vyjadrení k verzii výkazu uvádza dôvod opravnej verzie.

1. Osobitná časť

**Časť A Klientske portfólio**

2.1 V kolónke označenej **„ID klienta (vedené u poskytovateľa služieb kryptoaktív)“** sa uvádza jedinečný identifikátor klienta, ktoré mu pridelil poskytovateľ služieb kryptoaktív. Tento identifikátor zostáva pre konkrétneho klienta nemenný.

2.2 V kolónke označenej **„Typ ID“** sa uvádza druh identifikátora klienta a vyberá sa kód zo zoskupenia CK177CASP08\_KP, ktoré sa nachádza v IS ŠZP v časti Metadáta / Zoskupenia.

2.3 V kolónke označenej **„Predmet činnosti“** sa uvádza štatistická klasifikácia ekonomických činností (tzv. SK NACE kód) a vyberá sa kód zo zoskupenia CK034SK, ktoré sa nachádza v IS ŠZP v časti Metadáta / Zoskupenia.

2.4 V kolónke označenej **„Krajina“** sa uvádza pri fyzickej osobe krajina, ktorá určuje jej štátnu príslušnosť, pri fyzickej osobe-podnikateľov a pri právnickej osobe sa uvádza krajina, kde má daný subjekt sídlo. Vyberá sa kód zo zoskupenia KRAJINY, ktoré sa nachádza v IS ŠZP v časti Metadáta / Zoskupenia.

2.5 V kolónke označenej **„Politicky exponovaná osoba“**( § 6 zákona č. 297/2008 Z. z.) sa vyberá kód zo zoskupenia CK001Z02, ktoré sa nachádza v IS ŠZP v časti Metadáta / Zoskupenia a uvádza sa hodnota „A“(„Áno“) pri klientovi, ktorý je

a) fyzická osoba, ak je identifikovaná ako politicky exponovaná osoba alebo

b) fyzická osoba - podnikateľ, ak majiteľ živnostenského oprávnenia je identifikovaný ako politicky exponovaná osoba alebo

c) právnická osoba, ak prepojená osoba (napr. štatutárny orgán, konečný užívateľ výhod, disponent na platobnom účte, splnomocnenec) je identifikovaná ako politicky exponovaná osoba.

Ak nie sú splnené podmienky uvedené v písmenách a), b) alebo c), uvádza sa hodnota „N“(„Nie“).

2.6 V kolónke označenej **„Vykonanie identifikácie/Overenie identifikácie“** sa uvádza spôsob identifikácie a overenia identifikácie klienta pri uzatváraní obchodného vzťahu s klientom, a to

a) za fyzickej prítomnosti klienta,

b) s použitím technických prostriedkov a postupov,

c) prostredníctvom osôb ako napríklad kuriér, notár, agent (§ 13 ods. 5 zákona č. 297/2008 Z. z.),

d) prostredníctvom plnenia tretími stranami (§ 13 ods. 1 zákona č. 297/2008 Z. z.) alebo

e) ich kombináciou.

Vyberá sa kód zo zoskupenia CK199AMLKRY, ktoré sa nachádza v IS ŠZP v časti Metadáta/ Zoskupenia.

2.7 V kolónke označenej **„Kategorizácia klienta podľa rizika legalizácie alebo financovania terorizmu“** sa uvádza jedna zo štyroch kategórií rizika a vyberá sa kód zo zoskupenia CK216AMLKRY, ktoré sa nachádza v IS ŠZP v časti Metadáta / Zoskupenia.

2.8 V kolónke označenej **„Vykonaná starostlivosť“** sa uvádza typ vykonanej starostlivosti   
ku klientovi podľa § 10 až 12 zákona č. 297/2008 Z. z. a vyberá sa kód zo zoskupenia CK197AMLKRY, ktoré sa nachádza v IS ŠZP v časti Metadáta / Zoskupenia.

2.9 V kolónke označenej **„Typ klienta“** sa uvádza, či je klient fyzická osoba, poskytovateľ služieb kryptoaktív (CASP), iná právnická osoba, VASP alebo fyzická osoba-podnikateľ a vyberá sa kód zo zoskupenia CK066AMLKRY, ktoré sa nachádza v IS ŠZP v časti Metadáta / Zoskupenia.

2.10 V kolónke označenej **„Rok narodenia/vzniku“** sa uvádza rok narodenia klienta, pokiaľ je klient fyzická osoba. Ak pri fyzickej osobe nebola vykonaná AML starostlivosť, vypĺňa sa „nešpecifikované“. Ak klient nie je fyzickou osobou, vypĺňa sa rok vzniku spoločnosti.

2.11 V kolónke označenej **„Aktivita“** sa uvádza odpoveď „Áno“ alebo „Nie“, ktorá sa vyberá zo zoskupenia CK001Z02, ktoré sa nachádza v IS ŠZP v časti Metadáta / Zoskupenia, podľa toho, či bol klient aktívny v období posledného pol roka ku dátumu, ku ktorému sa toto hlásenie predkladá. Aktívny klient je klient, ktorý v tomto období využil niektorú službu kryptoaktív, napríklad vymenil kryptoaktíva za finančné prostriedky alebo iné kryptoaktíva, zadal príkaz týkajúci sa kryptoaktív.

2.12 V kolónke označenej **„Nový klient/existujúci klient“** sa uvádza, či sa klient stal klientom poskytovateľa služieb kryptoaktív v kalendárnom polroku, za ktorý sa údaje vykazujú, a teda je nový klient, alebo sa jedná o existujúceho klienta. Vyberá sa kód zo zoskupenia CK065AMLKRY, ktoré sa nachádza v IS ŠZP v časti Metadáta / Zoskupenia.

**Časť B Neobvyklé obchodné operácie (NOO)**

2.13 V kolónke označenej **„Neobvyklá obchodná operácia“** sa uvádza jeden z typov obchodných operácií, rozlišujú sa tie, ktoré boli nahlásené zamestnancami útvaru AML/generované AML IT tool-om ako neobvyklé a následne ne/hlásené na FSJ v príslušnom kalendárnom polroku, za ktorý sa údaje vykazujú a vyberá sa kód zo zoskupenia CK065AMLNOO, ktoré sa nachádza v IS ŠZP v časti Metadáta / Zoskupenia.

2.14 V kolónke označenej **„Predmet činnosti“** sa uvádza štatistická klasifikácia ekonomických činností (tzv. SK NACE kód) a vyberá sa kód zo zoskupenia CK034SK, ktoré sa nachádza v IS ŠZP v časti Metadáta / Zoskupenia.

2.15 V kolónke označenej **„Krajina“** sa pri fyzickej osobe uvádza krajina, ktorá určuje jej štátnu príslušnosť, pri fyzickej osobe-podnikateľovi a pri právnickej osobe sa uvádza krajina, kde má daný subjekt sídlo. Vyberá sa kód zo zoskupenia KRAJINY, ktoré sa nachádza v IS ŠZP v časti Metadáta / Zoskupenia.

2.16 V kolónke označenej **„Typ klienta“** sa uvádza, či je klient fyzická osoba, poskytovateľ služieb kryptoaktív (CASP), iná právnická osoba, VASP alebo fyzická osoba-podnikateľ podnikateľ a vyberá sa kód zo zoskupenia CK066AMLKRY, ktoré sa nachádza v IS ŠZP v časti Metadáta / Zoskupenia.

2.17 V kolónke označenej **„Počet neobvyklých obchodných operácií“** sa uvádza počet neobvyklých obchodných operácií, ktorých sa týkajú konkrétne atribúty v stĺpcoch.

**Časť C Zamestnanci**

2.18 V kolónke označenej **„Počiatočný stav“** sa uvádza počet zamestnancov prvého kontaktu/útvaru AML podľa evidenčného stavu k prvému dňu kalendárneho polroka, za ktorý sa údaje vykazujú.

2.19 V kolónke označenej **„Novoprijatí zamestnanci“** sa uvádza počet zamestnancov, ktorí boli novo zaradení na pozíciu zamestnanca prvého kontaktu/útvaru AML v priebehu kalendárneho polroka, za ktorý sa údaje vykazujú.

2.20 V kolónke označenej **„Ukončený** **pracovný pomer“** sa uvádza počet zamestnancov prvého kontaktu/útvaru AML, u ktorých bol ukončený pracovný pomer v priebehu kalendárneho polroka, za ktorý sa údaje vykazujú.

**Časť D Posudzované obchody**

2.21 V kolónke označenej **„Počet posudzovaných obchodov“** sa uvádza počet posudzovaných obchodov podľa paragrafu 14 ods. 1 AML zákona.

2.22 V kolónke označenej **„Počet posudzovaných obchodov, ku ktorým bol robený písomný záznam“** sa uvádza počet posudzovaných obchodov, ku ktorým bol robený písomný záznam podľa paragrafu 14 ods. 3 AML zákona.

1. Použité skratky

AML/CFT - Anti-Money Laundering/Combating the Financing of Terrorism; ochrana pred legalizáciou príjmov z trestnej činnosti a financovaním terorizmu

ID - identifikátor

Č. r. - číslo riadku

VASP - osoba, ktorá je držiteľom oprávnenia na poskytovanie služieb peňaženky virtuálnej meny alebo služieb zmenárne virtuálnej meny

IS ŠZP - informačný systém Štatistický zberový portál