Metodika na vypracúvanie

Hlásenie o adresách peňaženiek

1. Všeobecná časť

1.1 Predmetom hlásenia sú základné informácie o adresách peňaženiek poskytovateľa služieb kryptoaktív a adresách všetkých peňaženiek, na ktorých sú vedené kryptoaktíva klientov dané do úschovy a správy poskytovateľovi služieb kryptoaktív, v sledovanom období. Predmetom hlásenia sú len kryptoaktíva, na ktoré sa vzťahuje nariadenie MiCA (v hlásení sa teda údaje napríklad pre jedinečné a nezastupiteľných kryptoaktíva nehlásia).

1.2 Sledovaným obdobím sa rozumie príslušný kalendárny štvrťrok, t. j. štvrťrok predchádzajúci dňu, ku ktorému je toto hlásenie vypracované.

1.3 Ak ide o opravné hlásenie, v IS ŠZP sa vo vyjadrení k verzii výkazu uvádza dôvod opravnej verzie hlásenia.

1. Osobitná časť

2.1 Vo výkaze sa uvádzajú adresy peňaženiek, na ktorých boli vykonané transakcie s kryptoaktívami za sledované obdobie a taktiež peňaženky, ktoré mali ku dňu, ku ktorému je toto hlásenie, nenulový počet kryptoaktív. Číselné údaje, ako sú počet kusov a hodnota v eur sa vykazujú ku dňu, ku ktorému je toto hlásenie, periodicita vykazovania je štvrťročná.

2.2 V Časti A sa vykazujú adresy peňaženiek, na ktorých sú vedené kryptoaktíva klientov dané do úschovy a správy poskytovateľovi služieb kryptoaktív. V Časti B sa vykazujú adresy peňaženiek, na ktorých sú vedené kryptoaktíva poskytovateľa služieb kryptoaktív.

2.3 Na jednej adrese peňaženky na jednej distribuovanej databáze transakcií (blockchaine) môže byť viac typov kryptoaktív, a taktiež tam môžu mať viacerí klienti vedené rôzne kryptoaktíva, preto k jednej adrese peňaženky môže byť vyplnených viacero riadkov, ktoré sa budú líšiť buď tým, že sa jedná o rôzne typy kryptoaktív alebo sa tieto riadky budú líšiť vlastníkom kryptoaktíva (teoreticky sa môžu líšiť aj distribuovanou databázou transakcií).

2.4 V kolónke označenej **„Adresa peňaženky“** sa uvádza adresa blockchainovej kryptomenovej peňaženky, ktorú používa na úschovu, odosielanie/prijímanie kryptomien poskytovateľ služieb kryptoaktív, respektíve klient poskytovateľa služieb kryptoaktív.

2.5 V kolónke označenej **„Distribuovaná databáza transakcií“** sa uvádza distribuovaná databáza transakcií (blockchain), do ktorej patrí adresa peňaženky uvedená v predchádzajúcej kolónke.

2.6 V časti A v kolónke označenej **„ID klienta (vedené u poskytovateľa služieb kryptoaktív)“** sa uvádza jedinečný identifikátor klienta, ktorý mu bol pridelený poskytovateľom služieb kryptoaktív. Tento identifikátor zostáva pre konkrétneho klienta v čase nemenný.

2.7 V časti A v kolónke označenej **„Typ ID“** sa uvádza typ ID klienta, ktorý sa vyberá zo zoskupenia CK177CASP04\_TYPIK, ktoré sa nachádza v IS ŠZP v časti Metadáta / Zoskupenia, napríklad "INT\_ID" (interný).

2.8 V kolónke označenej **„Kód kryptoaktíva“** sa uvádza kód konkrétneho kryptoaktíva, ktoré je vedené na konkrétnej adrese peňaženky a patrí konkrétnemu vlastníkovi kryptoaktíva, pričom sa vyberá zo zoskupenia CK234KRY\_ADR, ktoré sa nachádza v IS ŠZP v časti Metadáta / Zoskupenia, ako napríklad BTC, ETH.

2.9 V kolónke označenej **„Počet kusov kryptoaktív“** sa uvádza počet kusov kryptoaktíva uvedeného v kolónke Kód kryptoaktíva vedeného na konkrétnej adrese peňaženky pre konkrétneho vlastníka.

2.10 V kolónke označenej **„Hodnota kryptoaktív v EUR“** sa uvádza celková hodnota kryptoaktíva uvedeného v kolónke Kód kryptoaktíva v eur vedeného na konkrétnej adrese peňaženky pre konkrétneho vlastníka.

2.11 V kolónke označenej **„Osoba kontrolujúca kryptoaktíva“** sa uvádza, kto kontroluje kryptoaktívum alebo prostriedky prístupu k nemu a vyberá sa kód zo zoskupenia CK235OKKKL pre časť A alebo CK235OKKVS pre časť B, ktoré sa nachádza v IS ŠZP v časti Metadáta / Zoskupenia, ako napríklad klient(samostatne), CASP(samostatne), spoločne CASP a klient (multisig). samostatne), spoločne CASP a klient (multisig). Za tretiu stranu-CASP sa považuje len poskytovateľ služieb kryptoaktív, ktorému bolo udelené povolenie alebo iný dohliadaný subjekt finančného trhu, ktorý môže poskytovať služby kryptoaktív (do tejto kategórie sa teda nezahŕňa VASP).

1. Použité skratky

Nariadenie MiCA - nariadenie Európskeho parlamentu a Rady (EÚ) 2023/1114 z 31. mája 2023 o trhoch s kryptoaktívami a o zmene nariadení (EÚ) č. 1093/2010 a (EÚ) č. 1095/2010 a smerníc 2013/36/EÚ a (EÚ) 2019/1937 (Ú. v. EÚ L 150, 9.6.2023)

Č. r. - číslo riadku

IČO - identifikačné číslo organizácie

CASP - crypto-asset service provider - poskytovateľ služieb kryptoaktív

VASP - virtual asset service provider - poskytovateľ služieb zmenárne a/alebo peňaženky virtuálnej meny (na Slovensku)

Multisig- multi-signature – viacero podpisov

IS ŠZP - informačný systém Štatistický zberový portál