Metodika na vypracúvanie

Oznámenie o zmenách v riadiacom orgáne a zodpovedných osôb

1. Všeobecná časť

1.1 Predmetom oznámenia sú zmeny osôb v riadiacom orgáne a zmeny zodpovedných osôb.

1. Osobitná časť

2.1 V oznámení sa vykazujú akékoľvek zmeny v riadiacom orgáne predtým, ako v ňom začnú pôsobiť akíkoľvek noví členovia, podľa článku 69 nariadenia MiCA. Taktiež sa oznamujú zmeny zodpovedných osôb, ako sú napríklad osoba zodpovedná za výkon vnútornej kontroly, za oblasť AML.

2.2 V záhlaví v kolónke **„Hlásenie ku dňu“** sa uvádza dátum, ku ktorému sa informácie vykazujú.

2.3 V kolónke **„Dôvod predloženia“** sa uvádza kód zo zoskupenia CK066CASP09, ktorý sa nachádza v IS ŠZP v časti Metadáta / Zoskupenia.

2.4 V kolónke **„Pozícia alebo funkcia“** sa uvádza kód zo zoskupenia CK074CASP09, ktorý sa nachádza v informačnom systéme IS ŠZP v časti Metadáta / Zoskupenia.

2.5 V kolónke **„Dátum nástupu do funkcie“** sa uvádza dátum, kedy osoba nastúpila na príslušnú pozíciu alebo začne vykonávať funkciu; uvádza sa v tvare d.m.rrrr.

2.6. Kolónka **„Dátum predpokladaného posledného dňa funkčného obdobia**“ sa ponechá prázdna v prípade, že funkčné obdobie je neohraničené.

2.7 V kolónke označenej **„ID osoby“** sa uvádza číselná hodnota identifikátora. V kolónke označenej **„Typ ID“** sa uvádza kód zo zoskupenia CK177CASP09, ktorý sa nachádza v informačnom systéme IS ŠZP v časti Metadáta / Zoskupenia.

2.8 V časti A nie je potrebné pri zmenách týkajúcich sa zodpovedných osôb vypĺňať kolónky Ulica, Číslo, PSČ a Mesto.

2.9 V kolónke **„Krajina“** sa uvádza kód pre krajinu zo zoskupenia KRAJINY, ktoré sa nachádza v IS ŠZP v časti Metadáta / Zoskupenia.

3.0 Údaje v časti **„Priložené dokumenty“** sa uvádzajú, ak poskytovateľ služieb kryptoaktív má záujem dodať doplňujúcu informáciu v podobe ľubovoľnej prílohy, napríklad výpis z registra trestov.

1. Použité skratky

Nariadenie MiCA - nariadenie Európskeho parlamentu a Rady (EÚ) 2023/1114 z 31. mája 2023 o trhoch s kryptoaktívami a o zmene nariadení (EÚ) č. 1093/2010 a (EÚ) č. 1095/2010 a smerníc 2013/36/EÚ a (EÚ) 2019/1937 (Ú. v. EÚ L 150, 9.6.2023)

IS ŠZP - informačný systém Štatistický zberový portál